**সৈয়দ মোহাম্মদ জিয়াউল করিম** বাংলাদেশ সুপ্রিম কোর্টের হাইকোর্ট বিভাগের একজন বিচারক।

জীবনের প্রথমার্ধ
----------------

জিয়াউল করিম ১৯৫৭ সালের ১২ ডিসেম্বর জন্মগ্রহণ করেন। তিনি রসায়নে স্নাতক, আইনে স্নাতক, স্নাতকোওর ও পিএইচডি সম্পন্ন করেছেন।

কর্মজীবন
--------

জিয়াউল করিম ১৯৮৬ সালের ১৮ মার্চ জেলা আদালতে আইনী অনুশীলন শুরু করেন।

১৯৮৮ সালের ১৮ এপ্রিল জিয়াউল করিম হাইকোর্ট বিভাগের আইনজীবী হন। ১৯৯৬ সালের ২৮ নভেম্বর তিনি আইনজীবী হিসেবে আপিল বিভাগে যোগদান করেন।

জিয়াউল করিম ২০০৪ সালের ২৩ আগস্ট হাইকোর্টে অতিরিক্ত বিচারপতি হিসেবে নিযুক্ত হন, পরবর্তীতে ২০০৬ সালের ২৩ আগস্ট স্থায়ী বিচারক হন।

জিয়াউল করিম ও বিচারপতি এএনএম বশিরুল্লাহ বাংলাদেশ জাতীয়তাবাদী দলের ডাকা সাধারণ ধর্মঘটের সময় ভাঙচুরের মামলায় ২১ জুন ২০১১ তারিখে সাবেক সংসদ সদস্য শহীদ উদ্দীন চৌধুরী এ্যানি সহ দলটির ১৩ জন নেতাকর্মীকে জামিন দেন।

২০১৪ সালের ২৪ জুলাই, জিয়াউল করিম ও বিচারপতি আশীষ রঞ্জন দাস রানা প্লাজার একটি পোশাক কারখানার মালিক বজলুস সামাদ আদনানের জামিনের শুনানিতে একটি বিভক্ত রায় দেন জিয়াউল করিম অভিযুক্তদের জামিনের পক্ষে ও আশীষ রঞ্জন দাস জামিনের বিরোধিতা করেন।

জিয়াউল করিম ও শেখ মোঃ জাকির হোসেন ২০১৫ সালের জুলাইয়ে বাংলাদেশ জাতীয়তাবাদী দলের চার রাজনীতিবিদ আবদুল আউয়াল মিন্টু, আমানুল্লাহ আমান, এম কে আনোয়ার ও তরিকুল ইসলামকে ৫৬টি মামলায় জামিন দেন।

২০১৭ সালের ৫ জুন, জিয়াউল করিম ও বিচারপতি শেখ মোঃ জাকির হোসেন বাংলাদেশ সরকারের কাছ থেকে ২০০৩ সালে এমভি নাসরিন-১ ডুবে মারা যাওয়া ১০০ জনের পরিবারকে ১৭.১১ কোটি টাকা ক্ষতিপূরণ প্রদান করেন। আগস্ট মাসে, তাকে বরিশাল জেলা, ভোলা জেলা ও ঝালকাঠি জেলার জেলা আদালত পরিদর্শনের দায়িত্ব দেওয়া হয়েছিল।

২০২২ সালের ২৩ মার্চ, জিয়াউল করিম ও বিচারপতি সরদার মোঃ রাশেদ জাহাঙ্গীর কবিরুল ইসলাম বড়োশার মৃত্যুদণ্ড নিশ্চিত করেন। কবিরুল ইসলাম বড়োশা জাতীয় পার্টির রাজনীতিবিদ ও সাবেক সংসদ সদস্য করিম উদ্দিন ভরসার ছেলে এবং তার ভাইকে হত্যার দায়ে অভিযুক্ত 
ছিলেন, তিনি মামলায় জামিন পাওয়ার পর পালিয়ে ছিলেন। জিয়াউল করিম ও বিচারপতি শশাঙ্ক শেখর সরকার একই বছরের ২০ এপ্রিল একদিনে ২৪৪টি মামলার শুনানি করেন।

তথ্যসূত্র
---------

1. ↑  BSS, Dhaka (২০২১-০২-২৭)। "9 High Court benches to conduct physical courts from tomorrow"। *The Daily Star* (ইংরেজি ভাষায়)। সংগ্রহের তারিখ ২০২২-০৭-২৩।
2. ↑  "11 High Court benches formed to hear death reference cases | News"। *BSS*। সংগ্রহের তারিখ ২০২২-০৭-২৩।
3. 1 2 3 4 5 6  "Home : Supreme Court of Bangladesh"। *www.supremecourt.gov.bd*। ২০২২-০৭-১৫ তারিখে মূল থেকে আর্কাইভ করা। সংগ্রহের তারিখ ২০২২-০৭-২৩।
4. ↑  "Law and Our Rights"। *www.thedailystar.net*। সংগ্রহের তারিখ ২০২২-০৭-২৩।
5. 1 2  Staff Correspondent (২০১৪-০৭-২৪)। "HC bench splits over bail for factory owner"। *The Daily Star* (ইংরেজি ভাষায়)। সংগ্রহের তারিখ ২০২২-০৭-২৩।
6. ↑  "High Court grants anticipatory bails to four BNP leaders in 56 cases"। *Dhaka Tribune*। ২০১৫-০৭-০৯। সংগ্রহের তারিখ ২০২২-০৭-২৩।
7. ↑  Report, Star Online (২০১৭-০৬-০৫)। "Give Tk 17.11cr to 2003 launch capsize victims, HC to govt"। *The Daily Star* (ইংরেজি ভাষায়)। সংগ্রহের তারিখ ২০২২-০৭-২৩।
8. ↑  sun, daily। "High Court judges start visiting courts in 31 districts | Daily Sun"। *daily sun* (ইংরেজি ভাষায়)। সংগ্রহের তারিখ ২০২২-০৭-২৩।
9. ↑  Report, Star Digital (২০২২-০৩-২৩)। "HC confirms death for ex-JP lawmaker's son for killing brother"। *The Daily Star* (ইংরেজি ভাষায়)। সংগ্রহের তারিখ ২০২২-০৭-২৩।
10. ↑  Express, The Financial। "HC bench passes order on 1501 cases in a single day"। *The Financial Express* (ইংরেজি ভাষায়)। সংগ্রহের তারিখ ২০২২-০৭-২৩।
11. ↑  Staff Correspondent। "HC upholds death penalty of Kabirul Bharasha over brother's murder"। *bdnews24.com* (ইংরেজি ভাষায়)। সংগ্রহের তারিখ ২০২২-০৭-২৩।